
R E P U B L I K A   H R V A T S K A
ISTARSKA ŽUPANIJA
GRAD BUJE
Upravni odjel za prostorno uređenje i 
upravljanje gradskom imovinom

R E P U B B L I C A   D I   C R O A Z I A
REGIONE ISTRIANA
CITTA' DI BUIE
Assessorato all'assetto territoriale e 
la gestione patrimoniale 
KLASA:     936-02/14-01/01
URBROJ:  2105/01-04/1-15-48
Buje-Buie, 18. studenoga 2015. godine
Temeljem Zakona o cestama (NN 84/1, 18/13, 22/13 i 54/13), Objašnjenja Središnjeg ureda Državne geodetske uprave, Klasa:932-01/12-02/182, Urbroj: 541-03-1-12-28 od 24. listopada 2013. godine, Upravni odjel za prostorno uređenje i upravljanje gradskom imovinom Grada Buja povodom pokretanja postupka evidentiranja nerazvrstane ceste objavljuje
JAVNI POZIV
nositeljima prava na nekretninama o započinjanju postupka evidentiranja nerazvrstane ceste u k.o. Buje
Ovim pozivom obavještavaju se vlasnici i nositelji drugih stvarnih prava na nekretninama koje neposredno graniče sa zemljištem na kojem je izvedena nerazvrstana cesta o započinjanju postupka evidentiranja nerazvrstane ceste i izrade Geodetskog elaborata izvedenog stanja nerazvrstane ceste u k.o. Buje i to:
· Ulica Matije Gupca u Bujama na k.č. 3921/3, 2183/1, 2183/2, 2184, 2186/1, 2186/2, 2187/2 i 2189/3 sve k.o. Buje
Opis dionice: uređena (asfaltirana) cesta u naselju, prilaz obiteljskim kućama i dječjem vrtiću u Bujama
U postupku evidentiranja nerazvrstane ceste na k.č. 1143/3921/3, 2183/1, 2183/2, 2184, 2186/1, 2186/2, 2187/2 i 2189/3 sve k.o. Buje ili njihovim dijelovima formira se nova čestica nerazvrstane ceste kojom se osigurava pristup građevinskim česticama.
Predstavnici Grada Buja započet će s obilježavanjem granica zemljišta na kojem je izgrađena predmetna nerazvrstana cesta dana 23. studenoga 2015. godine u 12.00 sati uz stručnu pomoć ovlaštenog inženjera geodezije koji se brine da lomne točke granica zemljišta budu ispravno stabilizirane i obilježene.
Snimku izvedenog stanja i geodetski elaborat izvedenog stanja predmetne ceste izraditi će ovlašteni inženjer geodezije Ivan Sučić dipl.ing.geod (GEO 898), N GEO d.o.o., Novigrad, Karpinjanska 16.
Nositelji stvarnih prava na zemljištu koje graniči sa zemljištem na kojem je izvedena predmetna nerazvrstana cesta mogu obaviti uvid u Geodetski elaborat izvedenog stanja nerazvrstane ceste  te zatražiti eventualna dodatna pojašnjenja dana 26. studenoga 2015. godine od 14,00 – 16,00 sati u prostorijama Gradske uprave Grada Buja, na adresi BUJE, Istarska 2.

